b'\n_START_ARTICLE_\nUlcerozni kolitis\n_START_SECTION_\nZdravljenje\n_START_PARAGRAPH_\nKer vzroka ne poznamo, zdravimo ulcerozni kolitis in druge kroni\xc4\x8dne vnetne bolezni \xc4\x8drevesa simptomatsko. Zdravila so pomembna za zdravljenje akutnih zagonov bolezni, pri \xc4\x8demer se \xc5\xbeeli dose\xc4\x8di umiritev simptomov oziroma remisija, ter za vzdr\xc5\xbeevanje remisije. Za simptomatsko zdravljenje se uporabljajo aminosalicilati (5-aminosalicilna kislina), kortikosteroidi, imunosupresivi in biolo\xc5\xa1ka zdravila._NEWLINE_Po postavitvi diagnoze se vselej pri\xc4\x8dne zdravljenje s konvencionalnimi zdravili, med katere spadajo aminosalicilati, glukokortikosteroidi in imunosupresivne u\xc4\x8dinkovine, vendar konvencionalni pristopi pogosto niso u\xc4\x8dinkoviti. Uporaba biolo\xc5\xa1kih zdravil, katerih u\xc4\x8dinkovine delujejo precej bolj selektivno in zavirajo citokine in druge kemi\xc4\x8dne posrednike, udele\xc5\xbeene v nastanku in vzdr\xc5\xbeevanju kroni\xc4\x8dnega vnetja, ali spodbujajo obnovo prizadetih tkiv, je alternativen pristop.'